Reindeer Games

***Reindeer Games*** (títol orichinal en anglés, en aragonés ***Chuegos de renos***, estrenada en Aragón con o títol d***'Operación Reno***) ye una cinta de cine estausunidense de cine d'intriga d'acción estrenada l'anyo 2000, dirichida por John Frankenheimer seguntes un guión orichinal d'Ehren Kruger, con una banda sonora orichinal d'Alan Silvestri, una dirección de fotografía d'Alan Caso y una producción cinematografica a o cudiau de Marty Katz, Bob Weinstein y Chris Moore ta la productora cinematografica Dimension Films. Fan parte de l'elenco d'actors d'a cinta Ben Affleck, Charlize Theron, Gary Sinise, Dennis Farina, James Frain, Clarence Williams III, Donal Logue, Danny Trejo, Isaac Hayes, Dana Stubblefield, Gordon Tootoosis y Lonny Chapman, entre d'atros.

Nick Cassidy y Rudy Duncan comparten a celda en una garchola en Iron Mountain (Michigan) y cumplirán a suya condena en poquez días. Rudy nomás deseya que tornar enta la suya casa en Sidnaw ta la Nueit de Nadal, y Nick conoixerá a Ashley Mercer, una choven con qui ha estau intercambiando cartas os zaguers meses, encara que siempre con aportacions, ideyas y aduya de Rudy. O día antes d'a suya liberación, esclata una baralla en a garchola y un preso que heba menazau a Nick lo mata con un cutiello fabricau artesanalment. Cuan liberan a Rudy, iste finalment se fa pasar por Nick debant d'Ashley y pasa la nueit con ella. De rapiconte apareixe Gabriel, o chirmano d'Ashley, que lidera a suya pandilla, y los secuestra. Gabriel, con Pug, Merlín y Jumpy planeya fer un robo en un casino a on i heba treballau d'antes mas Rudy, qui asperan que lis subministre la información que amenistan ta organizar o robo. En primeras, Rudy explica que él no ye Nick y que en consecuencia no lis puet explicar cosa, pero cuan veye la suya vida en periglo, diz que sí, que ye Nick y que els aduyará, encara que se troba de feito secuestrau por o grupo. Cuan son ya amán d'o casino, Rudy descubre casualment que Ashley no ye la chimana de Gabriel, so que la suya novia, y que toz dos heban preparau un plan ta enganyar a bel preso d'o cual podesen obtener bellas informacions ta bel robo. Plega lo día d'o robo en o casino y Rudy lis ha preparau una trampa a on mientres o robo muere part d'a banda, pero Gabriel y Ashley consiguen fuyir, marchando con éls Rudy, y plega lo momento en que l'han de matar ta simular a muerte d'o zaguer miembro d'o grupo que ha pertecipau en o robo. Tanimientres, bellas cosas no son lo que dica ixe momento pareixeba.

A cinta s'ambienta en a suya epoca actual (2000) en Iron Mountain y atros puestos de Michigan, y las suyas escenas se filmoron en North Vancouver, Prince George y Vancouver (Columbia Britanica) y en os Lion's Gate Studios en North Vancouver.

Se tracta d'una cinta que ha recibiu bels premios y nominacions, encara que garra d'éls no fa parte d'os premios mas conoixius u detacaus d'o panorama cinematografico internacional.

## Elenco

## Se veiga tamién
* Cine en 2000.
* Cintas de 2000.

## Referencias

## Vinclos externos
*  ''Reindeer Games'' en Internet Movie Database.
*  ''Reindeer Games'' en TCM Movie Database.
*  ''Reindeer Games'' en l**[[American Film Institute Catalog]]'' de l**American Film Institute''.